24 Akee Gyihova zele Mosisi kɛ: “Ɛ nee Aalɔn, Needabe nee Abaehu+ yɛɛ Yizilayɛ mgbanyima 70 ɛrɛla boka ne azo na bɛgyinla moamoa bɛbɔ bɛ ti aze bɛzonle me.2 Ɔwɔ kɛ Mosisi angomekye bikye Gyihova; bɛdabɛ mɔɔ bɛha la ɛnrɛbikye ye, yɛɛ menli ne nee ye ɛnrɛhɔ boka ne azo bie.”+3 Akee Mosisi rahanle Gyihova edwɛkɛ ne amuala nee mɛla ne amuala hilele menli ne,+ na menli ne amuala anloa hɔle ko na bɛbuale kɛ: “Mɔɔ Gyihova ɛha la amuala, yɛbayɛ.”+4 Yemɔti Mosisi hɛlɛle Gyihova edwɛkɛ ne amuala.+ Akee ɔdwazole nwonlomɔ mangyee ne na ɔzile afɔlemokyea nee mpila 12 mɔɔ gyi ɛkɛ maa Yizilayɛ mbusua 12 ne la wɔ boka ne abo.5 Ɛhye anzi, ɔzoanle Yizilayɛ mgbavolɛ ɔmaanle bɛhɔbɔle ɛyelalɛ afɔle na bɛvale nlankɛ nyinli bɛbɔle anzodwolɛ afɔle+ bɛmaanle Gyihova.6 Na Mosisi vale mogya ne foa ko guale ahyɛnze nu, na ɔvale foa ko ne ɔkpondenle afɔlemokyea ne anwo.7 Akee ɔvale ngyekyeleɛ buluku ne na ɔgengale ye kpole ɔhilele menli ne.+ Na bɛhanle kɛ: “Mɔɔ Gyihova ɛha la amuala yɛbayɛ, yɛɛ yɛbayɛ tieyɛ yɛamaa ye.”+8 Ɔti Mosisi vale mogya ne na ɔkpondenle ye wɔ menli ne anwo+ na ɔhanle kɛ: “Ɛhye a le mogya ne mɔɔ bɛva bɛyɛ edwɛkɛ ɛhye mɔ amuala mɔɔ Gyihova nee bɛ ɛha la anwo ngyekyeleɛ a.”+9 Mosisi nee Aalɔn, Needabe nee Abaehu yɛɛ Yizilayɛ mgbanyima 70 ne hɔle boka ne azo,10 na bɛnwunle Yizilayɛ Nyamenle ne.+ Ɛnee debie mɔɔ zɔho safaya awolɛ mɔɔ bɛdo la wɔ ɔ gyakɛ abo, na ɛnee nwolɛ te kɛ anwuma la.+11 Yeanva ɔ sa yeanga Yizilayɛ menli titili ne,+ na bɛnwunle nɔhalɛ Nyamenle ne wɔ ɛnyelɛzodeɛnwunlɛ nu, na bɛlile na bɛnlonle.12 Akee Gyihova zele Mosisi kɛ: “Bɛla me nwo ɛke wɔ boka ne azo na kendɛ ɛkɛ. Mebava awolɛ ndɛbandɛba ne mɔɔ mebahɛlɛ mɛla ne nee adehilelɛ ne mɔɔ ɛbava wɔahilehile menli ne wɔ zolɛ la meamaa wɔ.”+13 Yemɔti Mosisi nee ye sonvolɛ Dwɔhyua+ dwazole, na Mosisi hɔle nɔhalɛ Nyamenle ne boka ne azo.+14 Noko ɔzele mgbanyima ne mɔ kɛ: “Bɛhendɛ yɛ wɔ ɛke kɔkpula kɛ yɛkɛzia yɛkɛra.+ Aalɔn nee Hɛɛ+ wɔ bɛ nwo ɛke. Awie biala mɔɔ lɛ edwɛkɛ bie la bahola ahɔ bɛ ɛkɛ.”+15 Akee Mosisi hɔle boka ne mɔɔ ɛnee amungu ɛheda zolɛ amuala la azo.+16 Gyihova anyunlunyia ne+ hale Saenae Boka ne azo,+ na amungu ne hedale zolɛ too kenle nsia. Kenle nsuu ne azo, ɔvɛlɛle Mosisi wɔ amungu ne anu.17 Yizilayɛma mɔɔ ɛlɛnea la nwunle Gyihova anyunlunyia ne kɛ sendɔlɔra kpole bie wɔ boka ne azo.18 Akee Mosisi wolole amungu ne anu na ɔvole boka ne azo.+ Na Mosisi lile kenle 40, alehyenlɛ nee aledwolɛ wɔ boka ne azo.+
twi_Latn